Openbare betrekkinge as sakefunksie in ondernemings - Wikipedia
Openbare betrekkinge as sakefunksie in ondernemings
Die openbare betrekkingefunksie van ondernemings is daarvoor verantwoordelik om 'n gunstige openbare beeld van die onderneming te skep. Dit bevorder die ontwikkeling van goeie betrekkinge tussen die publiek en die onderneming. Alle aktiwiteite wat die onderneming aan die gang sit, behoort belangergroepe in te sluit om 'n klimaat en omgewing te skep waarbinne dit maklik en sonder probleme kan funksioneer. Goeie verhoudinge met die gemeenskap kan dit verhoogde verkope lei, wat 'n kringloop van ekonomiese vooruitgang in 'n spesifieke gemeenskap tot gevolg kan hê.
1 Die rol van openbare betrekkinge in ondernemings
1.1 Om 'n gunstige, winsgewende beleggingsklimaat te skep
1.2 Om 'n veilige finansieringsgeleentheid te skep
1.3 Om die geleentheid vir werksekuriteit te bied
1.4 Om te help om 'n goeie produk te bemark
1.5 Om handelaars te oortuig dat 'n produk sal verkoop
1.6 Om verskaffers te verseker van 'n vaste mark vir grondstowwe of halfverwerkte stowwe
1.7 Om 'n mark vir verskaffers van hulpdienste te verseker
1.8 Om gesonde skakeling met die regering te verseker
1.9 Om gesonde skakeling met die gemeenskap te verseker
Die rol van openbare betrekkinge in ondernemings[wysig | wysig bron]
Openbare betrekkinge is ál die aktiwiteite wat daarop gemik is om 'n klimaat en omgewing tussen 'n onderneming en belangegroepe te skep wat die onderneming in staat sal stel om gemaklik en sonder probleme te funksioneer.
Belangegroepe sluit in:
Voorsieners van kapitaal: eienaar, vennote, lede, aandeelhouers, ensovoorts.
Klante en kliënte
Verskaffers van grondstowwe
Verskaffers van bystandsdienste
Regering: belasting en wetgewing
'n Onderneming wat dit kan bekostig, sal sy eie openbare betrekkingedepartement hê om te verseker dat die korrekte klimaat en omgewing geskep word. Kenners in openbare betrekkinge kan ook genader word.
Openbare betrekkinge moet verseker dat 'n onderneming status en 'n goeie beeld, sowel as goeie werksverhoudinge met sy belangegroepe het. Hulle moet enige wanopvattings oor die onderneming uit die weg ruim en aktivisme voorkom. Die korrekte skakelbeleid moet geformuleer word om die volgende doelwitte te bereik:
Om 'n gunstige, winsgewende beleggingsklimaat te skep[wysig | wysig bron]
Voorsieners van kapitaal wil winsgewend belê. Openbare betrekkinge moet die korrekte klimaat en omgewing skep waarbinne dit kan gebeur. Hulle kan ook nuwe beleggers nooi om by 'n vennootskap of beslote korporasie aan te sluit, of om aandele in 'n maatskappy uit te neem.
Om 'n veilige finansieringsgeleentheid te skep[wysig | wysig bron]
Verskaffers van leenkapitaal moet seker wees dat hulle 'n veilige finansieringsgeleentheid benut as hulle lenings aan 'n spesifieke onderneming toestaan of hul skuldbriewe koop.
Om die geleentheid vir werksekuriteit te bied[wysig | wysig bron]
Werknemers wil v